Uniunea Europeană a alocat un miliard de euro pentru dezvoltarea apărării și a noilor tehnologii de securitate
Comisia Europeană a adoptat, joi, cel de-al cincilea program anual de lucru din cadrul Fondului european de apărare (FEA). Astfel, a alocat peste un miliard de euro proiectelor de cercetare și dezvoltare în domenii precum apărarea terestră, aeriană, navală și cibernetică, informează un comunicat de presă al Executivului comunitar, preluat de Agerpres. Obiectivul este să îmbunătățească securitatea și capacitățile de apărare ale statelor membre UE.